อัยการสั่งไม่ฟ้อง วัฒนา-จาตุรนต์-ชูศักดิ์ ปมแถลงอัด4 ปีที่ล้มเหลว รบ.คสช. หลังตร.เห็นพ้องถือสิ้นสุดคดี
นรินท์พงศ์ จินาภักดิ์ ทนายความเผยอัยการได้มีคำสั่งไม่ฟ้อง แกนนำพรรคเพื่อไทยทั้ง 3 คนแต่ยังไม่แจ้งเหตุผลว่า เหตุใดจึงสั่งไม่ฟ้อง ในคดีที่วัฒนา-จาตุรนต์-ชูศักดิ์ ถูกฟ้องข้อหา ยุยงปลุกปั่นจากกรณีแถลงผลงานของ คสช.ในหัวข้อ 4 ปีที่ล้มเหลวของรัฐบาล และ คสช.นำไปสู่ความมืดมนและอันตราย24 ก.ย.2562นรินท์พงศ์ จินาภักดิ์ นายกสมาคมทนายความแห่งประเทศไทย ในฐานะทนายความ เปิดเผยว่าวันนี้ อัยการได้มีคำสั่งไม่ฟ้อง แกนนำพรรคเพื่อไทยทั้ง 3 คนแต่ยังไม่แจ้งเหตุผลว่า เหตุใดจึงสั่งไม่ฟ้อง ในคดีที่วัฒนา เมืองสุข อดีต รมว.พัฒนาสังคมและความมั่นคงของมนุษย์ จาตุรนต์ ฉายแสง อดีตรองนายกรัฐมนตรี และชูศักดิ์ ศิรินิล ประธานที่ปรึกษากฎหมายพรรคเพื่อไทย แกนนำพรรคเพื่อไทย 3 ตกเป็นผู้ต้องหา ที่คณะรักษาความสงบแห่งชาติ (คสช.) ส่งผู้แทนแจ้งความร้องทุกข์กล่าวหาว่า กระทำความผิดตามประมวลกฎหมายอาญา มาตรา 116 ยุยงปลุกปั่นจากกรณีแถลงผลงานของ คสช.ในหัวข้อ 4 ปีที่ล้มเหลวของรัฐบาล และ คสช.นำไปสู่ความมืดมนและอันตราย ณ ที่ทำการพรรคเพื่อไทย เมื่อวันที่ 17 พ.ค.2561โดย ก่อนหน้านั้นนรินท์พงศ์เดินทางเข้าพบพนักงานอัยการสำนักงานคดีอาญา 4 ตามกำหนดนัดฟังคำสั่งในคดีที่ พนักงานสอบสวนกองบังคับการปราบปราม (บก.ป.) นำสำนวนพร้อมความเห็นสมควรสั่งฟ้องคดีดังกล่าวนรินท์พงศ์ ระบุด้วยว่าก่อนหน้านี้อัยการ ได้แจ้งความเห็นไปยังสำนักงานตำรวจแห่งชาติ ซึ่งตำรวจเอง ก็เห็นพ้องด้วย สั่งไม่ฟ้องเช่นกัน ทำให้คดีถือเป็นอันสิ้นสุดสำหรับคดีนี้ เข้าสู่กระบวนการแจ้งข้อกล่าวหา ตั้งแต่วันที่ 20 มิ.ย.2561 โดย 3 แกนนำพรรคเพื่อไทย เดินทางเข้าพบพนักงานสอบสวนเพื่อรับทราบข้อกล่าวหา จากนั้น พนักงานสอบสวนส่งสำนวนมีความเห็นสั่งฟ้องทั้ง 3 คนต่อพนักงานอัยการ เมื่อวันที่ 10 มกราคม 2562 ในระหว่างการพิจารณาคดีของพนักงานอัยการ ทั้ง 3 คนได้ยื่น ขอความเป็นธรรม เพื่อให้มีการสอบสวนเพิ่มเติม และมีการเลื่อนสั่งคดีมาถึง 9 ครั้ง จนกระทั่งพนักงานอัยการ มีความเห็นสั่งไม่ฟ้อง 3 แกนนำพรรคเพื่อไทยดังกล่าว ซึ่ง ตนเองจะขอคัด เอกสารจากอัยการ เพื่อทราบถึงสาเหตุ ขอความเห็นในการสั่งไม่ฟ้อง ซึ่งคาดว่า จะได้เอกสารไม่เกิน สิ้นเดือนกันยายนนี้ที่มา :
นรินท์พงศ์ จินาภักดิ์ ทนายความเผย อัยการได้มีคำสั่งไม่ฟ้อง แกนนำพรรคเพื่อไทยทั้ง 3 คน แต่ยังไม่แจ้งเหตุผลว่า เหตุใดจึงสั่งไม่ฟ้อง ในคดีที่ วัฒนา-จาตุรนต์-ชูศักดิ์ ถูกฟ้องข้อหา ยุยงปลุกปั่น
4 ปีรัฐประหาร 2557,คสช.,วัฒนา เมืองสุข,จาตุรนต์ ฉายแสง,ชูศักดิ์ ศิรินิล,ยุยงปลุกปั่น 